מקורות למסכת מנחות – דף 9

(1) לסיים את המקורות מדף 8

תוס' סז: ד"ה יצק ובלל, תוס יו"ט וחידושי מהרי"ח מנחות פרק י משנה ד ד"ה יצק ובלל. לפי איזה פירוש בסוגייתנו ניחא חידושו של מהרי"ח?

[בענין דין נפגם המזבח – גמ' זבחים נט. "מזבח שנפגם ... מודה רב בדמים", רש"י, קרן אורה ושפת אמת ד"ה מזבח שנפגם]

[בענין "מודה רב בדמים" – תוס' זבחים נט.-נט: ד"ה עד "ונראה לתרץ דר' יוחנן ... כיון דקדשי לעתיד לבא", רמב"ם תמידין ומוספין ג:ב, רמב"ם פסולי המוקדשין ג:כב, שפת אמת זבחים סא. על תוד"ה מאי קסבר]

(2) גמ' ה: "ת"ר כשהוא אומר ... מה למנחת העומר שכן מצותה בכך", רש"י, תוס', [שטמ"ק ס"ק לו, לח]

למה אין איסור חדש במנחת העומר? מה הקשר בין שאלה זו למחלוקת הראשונים בסוגיין?

תוס' פד. סוד"ה שומרי "וא"ת ולר"ע ..."

חי' מיוחסים לרשב"א ה. ד"ה מן המותר לישראל

שטמ"ק ה. ס"ק יג, מיוחסים לרשב"א שם ד"ה טעמא דרשב"ל, [קרן אורה שם ד"ה מקרב היכי קרבי], [גרי"ז שם ד"ה ורשב"ל אמר], [וע"ע רשב"א שם ד"ה ואם איתא, וצ"ע]

(3) בענין ספיחי שביעית (נראה שלא נספיק לדון בזה עד שיעור 10):

רש"י ד"ה ספיחין אסורין, ד"ה ספיחין אסורים, תוד"ה כרבי עקיבא, שטמ"ק ס"ק יג, [ס"ק כט]

גמ' פסחים נא. – נא: "דאמר רבה בר בר חנה סח לי ... אטו ספיחי דעלמא", ובראשונים שם:

רש"י, תוד"ה כל "... דרבנן ליכא למיגזר", תוס' רי"ד "והפתרון של רבינו תם ... אלא בפירות האילן והכרם"

חי' הר"ן ד"ה ר"ש אומר (עד "ואיכא למידק"), [רבינו דוד]

תוספות יום טוב מסכת מנחות פרק י משנה ד

יצק ובלל - תימה דלא תני מלח. כדקתני בהקומץ רבה [משנה ב'] לא יצק לא בלל לא מלח. תוס'. ואפשר לי לומר דלא קחשיב ותני אלא מילי דמנחות. אבל מליחה על כל קרבנך תקריב מלח וכן ליתא אלא סמוך להקטרה כמ"ש שם:

חידושי מהרי׳׳ח מסכת מנחות פרק י משנה ד

במשנה יצק ובלל הניף כו' עכ״ל. עיין תי״ט ד"ה יצק ובלל כו׳ ותירוצו דחוק ולולא דברי התוספות היה אפשר לומר דבאמת אינה צריכה מליחה דהלא תראה בספר ויקרא ב׳ בכל ד׳ מנחות נזכר תיבת קרבן פסוק א׳ ונפש כי תקריב קרבן מנחה וכו׳ אח״כ פסוק ד׳ וכי תקריב קרבן מנחה כו' ואח״כ פסוק ה׳ ואם מנחה על המחבת קרבנך וכו׳ ואח׳׳כ פסוק ז׳ ואם מנחת מרחשת קרבנך וכו׳ ואחר כל ד׳ מנחות כתב בפסוק י״נ וכל קרבן מנחתך במלח תמלח ואח׳׳כ בפסוק י״ד ואם תקריב מנחת בכורים כו' עד סוף פסוק י"ז נמצא חדא [מנחה] דלא נזכר תיבת קרבן [הכונה דבשלשה פסוקים אלה נמצא תיבת מנחה בלא שם קרבן דבכל הד׳ פסוקים הנ״ל מזכיר אצל מנחה תיבת קרבן וכאן לא אמר קרבן מנחה היא רק מנחה היא וא״כ ע״כ מה דאמר לקודם וכל קרבן מנחתך במלח תמלח לא קאי על מנחת בכורים דהוא העומר כנודע דמנחת בכורים לא מקרי קרבן רק מנחה וכאן אמר דוקא קרבן מנחתך וא״כ י"ל דבאמת מנחת עומר לא בעי מליחה לכן לא תני מלח] ועוד [כלומר ואפי׳ תאמר הלא נזכר גם בבכורים שתי פעמים מלת תקריב וא״כ מזכיר גם בבכורים שם הקרבה אכן] הו"ל לכתוב פסוק י״ג וכל קרבן מנחתך במלח תמלח אחר מנחת ביכורים אלא דבאמת לא צריך מלח והש"י יודע האמת:

חידושי הרשב"א מסכת מנחות (מיוחס לו) דף ה עמוד א

מן המותר לישראל, פי' מן המותר לישראל ולא מן האסור ל"ה. בשלמא מכל מנחת העומר שעדין בשעת הקרבתה לא הותר חדש לא קשיא משום דנימא דבשעת הקטרת קומץ בא לה התר חדש לה ולעלמא נמי דהתר שלה והתר דעלמא באין כאחד וכי האי סברא אשכחן בעלמא בגטו וידו באין כאחד אבל הכא קשיא דאפי' לאחר הקטרת קומץ זה נוהג איסור חדש עד שיבוא עומר אחר ויתירנה.

חידושי הרשב"א מסכת מנחות (מיוחס לו) דף ה עמוד א

טעמא דרשב"ל האיר המזרח מתיר. וקשיא דאי נימא דשלא לשמן כלשמן דמי איך יאמר רב דבאה להתיר ולא התירה והלא כיון דכלשמן דמי א"כ בהיתר נעשית אלא ודאי אי אפשר לומר דכלשמן דמי שהרי בשאר זבחים אמרי' דלא עלו א"כ לא כלשמן דמי וכמו כן בהך מנחה אי אפשר לעשותה כאלו נעשית לשמה וא"כ אין לומר דאם לא טעמא דבאה להתיר ולא התירה דהוה שרי לה רב כאלו נעשית לשמה וא"כ הק"ל דמאי אצטריך לטעם דבאה להתיר ולא התירה אלא לימא משום דיש מחוסר זמן לבו ביום ולא ממשקה ישראל היא, אלא נראה לפרש דמאי דקאמר רב משום דבאה להתיר ולא התירה היינו נמי טעמא משום דיש מחוסר זמן לבו ביום שהרי בין לרב בין לריש לקיש אין לדמות מנחת העומר שקמצה שלא לשמה לשאר זבחים שעשאן שלא לשמן דכשרין אלא שלא עלו והוו נדבה שהרי יכולין לעשות נדבה וכשרין אבל זאת שבאה להתיר חדש ומפני שנעשית שלא לשמה אינה יכולה להתירו איך תוכל ליעשות נדבה חדא דאין נדבה כיוצא בה ועוד אפי' תעשה נדבה הרי היא מדבר אסור לישראל כיון דלא הותר החדש ובעינן ממשקה ישראל ואינה יכולה להיות כשרה כיון שמדבר אסור אלא צריך לומר דמאי דריש לקיש הוה מכשיר לה כי הוה אמרי' דסבר דאין מחוסר זמן לבו ביום הוי משום דקסבר דכיון דאמרי' בכל הזבחים והמנחות שנעשו שלא לשמן דכשרות דהאי נמי הוי בכלל כלן וכשרה וכיון דכשרה היא צ"ל שתתיר, שאם לא תתיר כלום אינה יכולה להעשות נדבה כדפי' אלא קסבר דמאחר דדינה להיות כשירה (בשאר) [כשאר] זבחים דתתיר שיריים שלה גם מאיסור חדש (כדפרש"י) כדפרישית דהכי הוה סבר ריש לקיש. ומ"מ מקשה דבעינן ממשקה ישראל דכיון דאינה מתרת כל החדש שבעולם כמו מנחת עומר כשרה דלא הוי משקה ישראל ויש להאסר לגמרי ולכך קאמר דאין מחוסר זמן וקרינא ביה משקה ישראל ותתיר עצמה הילכך רב דסבר דיש מחוסר זמן ולא קרינא ביה משקה ישראל דסבר דלהכי לא תתיר עצמה כלום והיינו מאי דקאמר הואיל ובאה להתיר ולא התירה דר"ל דלא התירה כלום דלא התירה אפי' לעצמה.

תוספות רי"ד מסכת פסחים דף נא עמוד ב

... והפתרון של רבינו תם יפה מאוד ועיקר אלא שלא פירש למה הן אסורין הספיחים אפי' קודם זמן הביעור ונ"ל שזהו טעמו של ר"ע שהי' אוסר הספיחין אפי' קודם הביעור שכמו שאלו זרע שדהו בשביעית אותה התבואה שגדלה אסורה מפני שעבר וזרע כך גם הספיחים שגדלו מאליהן ע"י שנפל הזרע לארץ וגדל הן אסירין ונפק' לי מדכתיב הן לא נזרע ולא נאסוף וכי מאחר שאין זורעין מהיכן אוספין אלא מיכן לספיחים שהן אסורין וה"ק קרא הן לא נזרע וגם מה שגדלו מאליהן אין אנו רשאים לאוספם שכך אסר הבור' הספיחים שגדלו מאליהן כאלו נזרעו ע"י אדם ומה שאמרה תורה והיתה שבת הארץ לכם לאכלה לא אמרה אלא בפירות האילן שגדילין בלא זריעה אבל ספיחין הבאין ע"י זריעה אף על פי שמאליהן גדלו אסורין הן לעולם ואפי' קודם זמן הביעור ואין ביעור נוהג אלא בפירות האילן והכרם...

חידושי הר"ן מסכת פסחים דף נא עמוד ב

ר"ש אומר כל הספיחין אסורים חוץ מספיחי כרוב, פירש"י ז"ל כל הספיחין אסורין לאחר הביעור חוץ מספיחי כרוב לפי שהן מתקיימין ואינן כלין לחיה מן השדה, וחכ"א כל הספיחין אסורין דכיון דאליבא דר"ע ספיחין אסורין מדאורייתא, גזרינן ספיחי כרוב אטו ספיחין דעלמא, אבל אליבא דרבנן דס"ל שאין ספיחין אסורי' אלא מד"ס כדאיתא בת"כ, לא גזרינן דבדרבנן לא מחמרינן, והשיבו עליו אי לאחר הביעור קאמרי א"כ לרבנן דפליגי עליה דר"ע ספיחין אפילו לאחר הביעור שרו מדאורייתא, והיאך אפשר והא כתיב את ספיח קצירך לא תקצור, ואף על פי שלא לאסור ספיחין לגמרי בא הכתוב אלא לומר שלא תקצור אותה כדרך שאתה קוצר את שלך אלא שיהא יד כל אדם שוה בו, וכך פרשה רש"י ז"ל בפי' התורה, וה"נ מוכח מת"כ, מ"מ למדנו מן הכתוב שקדושת שביעית נוהגת בספיחים וכיון שכן למה לא יהו אסורין לאחר הביעור כשאר פירות שביעית שאע"פ שלא ליקטן משלו אלא כזוכה מן ההפקר אפ"ה חייבין בביעור, ואני אומר א"כ תמה על עצמך לר"ע נמי אמאי מצריך ולא נאסוף את תבואתנו לספיחין שהם אסורים, תפוק לי מאת ספיח קצירך, אלא אי מהתם הוה אמינא דספיחין שאסר' תורה לא מחמת עצמן, דלא חשיבי ולא מקרו תבואה, אלא מפני הרמאים שיהו זורעין וקוצרין ואומרין ספיחין קצרנו, ולפי' הפקירתן תורה ואסרה שלא לקצור כדרך הקוצר את שלו אלא כזוכה מן ההפקר, ולתקנתא דרמאי בהכי סגי שאע"פ שאין צריכין ביעור כיון שהם הפקר מה תעלה יש להן שיערימו, ולפי' הוצרך ר"ע להטעינן ביעור מקרא דלא נאסוף את תבואתנו שאף לענין ביעור חששה תורה לרמאין, ולרבנן דפליגי עליה דלא דרשי ליה להכי, הספיחין צריכין הפקר אבל אם זכה מתוך שדהו כזוכה מן ההפקר אין צריכין ביעור, ועוד הקשו עליו אי טעמא דרבנן דאמרי חוץ מספיחי כרוב היינו טעמא לפי שהוא מתקיים בארץ ה"ל לאפוקי נמי הנהו (דמאי) [דמני] התם בפ"ז דשביעית [מ"ב] שאין להם ביעור לפי שהן מתקיימין בארץ כגון עקר הלוף השוטה ועקר אדברנא ואחריני דמני התם, ועוד דרבנן דפליגי עליה דר"ש וגזרי ספיחי כרוב אף על פי שהן מתקיימין אטו שאר ספיחי, ה"נ הוה להו למגזר בהנהו דמני התם, ואני אומר דהנהו דמני התם לאו אורחייהו שיהו להן ספיחין, וכ"ת אפ"ה נגזר מתקיים בארץ אטו שאין מתקיים כי היכי דגזרינן ספיחי כרוב אטו שאר ספיחין, ליתא דכי גזרינן הכי ה"מ בספיחין דאי הוה פטרי ספיחי כרוב מביעור לא הוה משמע להו לאנשי דפטורה דידהו מפני שהכרוב מתקיים בארץ אלא מפני שאין ספיחין חייבין בביעור, ואתו למפטר נמי שאר ספיחין, ומ"ה לא מחייבי רבנן דבר המתקיים בביעור אלא ספיחין, ור"ש נמי לא אצטריך לאפוקי הנהו דמני התם דאפי' רבנן דפליגי עליה נמי מודו בהו, ועוד הקשה רת"ם ז"ל דבפ"ק דמנחות [ה ב] משמע דספיחין אפילו קודם הביעור אסורין דפרכי' התם מה למנחת העומר דשביעית שכן מת(ו)רת חדש ומתרצינן בשביעית, ופרכינן מה למנחת העומר דשביעית שכן מתרת ספיחין ומפרקי' כר"ע דאמר ספיחין אסורין, והא זמן עומר ודאי קודם שעת הביעור הוא שהרי באותו זמן תחלת קציר וא"א שיהא כלה מן השדה עד לאחר מכן הרבה, וש"מ דלר"ע דאמר ספיחין אסורין אפי' קודם הביעור הן אסורין, תי' הרמב"ן ז"ל דלשאר שני שבוע הכי נמי שאינו כלה מן השדה עד לאחר הפסח הרבה, אבל ספיחי תבואה שבשביעית הרי הן גדלין מן הזרע שנפל בקרקע בשעת קצירה של אשתקד ואפשר שהן מגיעין לקצר בחצבה /בחנוכה/ או קודם לכן, ונמצא שהעומר קרב לאחר שעת ביעורן, אבל רת"ם ז"ל פי' דלר"ע דאמר ספיחין אסורין אף קודם הביעור הן נאסרין, דגזרת הכתוב היא כדדריש ליה מקרא דלא נאסוף את תבואתנו, חוץ מספיחי כרוב דלא אסרה תורה ספיחין אלא דומיא דזריעה כדסמיך ליה הן לא נזרע, וכרוב דמי לאילן כדאמרי' התם [כתובות קיא ב] קלח של כרוב הניח לנו אבא והיינו עולין בו בסולם, ה"נ דינא דאורייתא לר"ע, ור"ש ורבנן פליגי אליביה דר"ש לא גזר ורבנן גזרי ספיחי כרוב אטו שאר ספיחין דבני זריעה, ורבנן דפליגי עליה דר"ע ס"ל שאין הספיחין אסורין קודם הביעור אלא מד"ס כלו' מפני הרמאין שלא יזרעו ויאמרו ספיחין הן שעלו מאליהן, אבל אחר הביעור הכל מודים שאסורים מן התורה שכיון דכתיב את ספיח קצירך לא תקצור הרי נתנה תורה לספיחין דין שביעית לכל דבר, וקודם הביעור הוא שאמרו שאין איסורן אלא מפני הרמאין, ולפי' אמרו בירושלמי כל הספיחין אסורין חוץ מן העולים בשדה בור בשדה ניר בשדה כרם בשדה זרע, שדה בור דלא משגח עליה, שדה ניר דהוא בעי מתקנא זקליה, שדה כרם שלא לאסור כרמו, שדה זרע שאינו רוצה כלו' שבשדות הללו אין לחוש לרמאין.